Bubikon
Us der alemannische Wikipedia, der freie Dialäkt-Enzyklopedy
| Dialäkt: Züritütsch |
| Wappe | |
|---|---|
![]() |
|
| Basisdate | |
| Kanton: | Zürich |
| Bezirk: | Hinwil |
| BFS-Nr.: | 0112 |
| PLZ: | 8608 |
| Koordinate: | 47° 16' n. Br. 8° 49' ö. L. |
| Höchi: | 509 m ü. M. |
| Flächi: | 11.58 km² |
| Iwohner: | 5759 (31. Dezember 2005) |
| Websyte: | www.bubikon.ch |
| Charte | |
|
|
|
Buebike isch e politischi Gmeind im Bezirk Hinwil im Kanton Züri i de Schwiiz.
Inhaltsverzeichnis |
[ändere] Wappe
Blasonierig (Wappebeschriibig)
- Gviertlet: 1 es durchgehends silberigs Chrüüz (Balkechrüüz) uf rotem Grund 2 und 3 es schwarzes latiinisches B uf goldigem Grund 4 es silberigs Gabelchrüüz uf schwarzem Grund
S Wappe vo de Gmeind Buebike wird scho i de Chronick der Eydgnosschaft vom Johannes Stumpf usem Jaar 1547 als Zeie für s Dorf Buebike uufgfüehrt und isch bi de Wappebereinigung i de 1930-er Jaar als offiziells Gmeindswappe übernah worde.
S wiissi Balkechrüüz uf rotem Grund staht für d Johanniterritter. Uf de Chrüüzzüüg isch das Zeiche als Symbol für de Kampf für Christus uf em Wafferock treit worde. S wiissi Schwalbeschwanzchrüüz uf schwarzem Grund bedüütet de Kampf vo de Ritter gäge d Chranket. Es symbolisiert d Barmhärzigkeit und mer seit au, di acht Spitz vom Chrüüz symbolisierid di acht Seeligpriisige und di vier Bälke vom Chrüüz di vier Evangelie.
Di erschte Sidler, d Sippe vom Alemann Buobo, d Buobinger, wärded dur di beide schwarze B uf goldigem Grund dargstellt.
[ändere] Geographii
Zur Gmeind Buebike ghört au der Ortsteil Wolfhuuse.
D Laag vo Buebike wiist en uusgsprochni Passlaag uuf: S Wasser vo Buebike lauft in Obersee, das vom Dorfteil Wolfhuuse in Zürisee und das vo de nördliche Wiilere sammlet sich zur Aalau und wirt schliessli zur Glatt.
[ändere] Sehenswürdigkeite
Uf emene Nagelfluespore im Südoste vo de Gmeind staht s Ritterhuus Buebike. S isch 1192 vom Diethelm V. vo Toggeburg em Johanniterorde gschänkt worde und aaschlüüssend zur Kommände uuspoue worde. 1570 isch s Huus s letscht Mal erwiiteret worde und isch hüt di am beste erhalteni Johanniterkomturei vo Europa. S Huus isch im Psitz vo de Ritterhusgsellschaft Buebike, wo 1936 ggründet worde isch und wo deet es Museum über d Gschicht vo de Chrüüzüüg und de Ritterorde betriibt.
Nid z fergesse isch da au s Hasemuseum i de nächi fom Baanhof.
[ändere] Bevölkerig
| Bevölkerigsentwicklig | |
|---|---|
| Jahr | Einwohner |
| 1634 | 262 |
| 1850 | 1591 |
| 1870 | 1489 |
| 1900 | 1555 |
| 1920 | 1809 |
| 1950 | 2265 |
| 1970 | 3244 |
| 2000 | 5424 |
[ändere] Politik
Gemeindspresidänt isch de Bruno Franceschini.
[ändere] Literatur
- M. Bührer, K. Schmid, J. Zollinger: Bubikon - Wolfhausen, 1981-83
[ändere] Weblinks
- Offizielle Website der Gemeinde Bubikon
- Statistische Daten Gemeinde Bubikon
- Artikel Bubikon (Gemeinde) im Historischen Lexikon der Schweiz
- Gemeinde Bubikon im GIS des Kantons Zürich
- Offizielle Website der Ritterhausgesellschaft Bubikon
Vorlage:Navigationsleiste Bezirk Hinwil
| Koordinate: 47° 16' N, 8° 49' O |


